Brüsszel, 28.12.2004

COM(2004) 837 végleges

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

A pénzügyi terv 2006. évre vonatkozó technikai kiigazításaa GNI és az árak alakulásának megfelelően(A költségvetési fegyelemről és a költségvetési eljárás javításáról szóló 1999. május 6-án létrejött intézményközi megállapodás 15. pontja)

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

A pénzügyi terv 2006. évre vonatkozó technikai kiigazításaa GNI és az árak alakulásának megfelelően (A költségvetési fegyelemről és a költségvetési eljárás javításáról szóló 1999. május 6-án létrejött intézményközi megállapodás 15. pontja)

1. BEVEZETÉS

A bővítés miatt kiigazított és 2003-ban felülvizsgált[1], a költségvetési fegyelemről és a költségvetési eljárás javításáról szóló, 1999. május 6-i intézményközi megállapodás (IKM)[2] tartalmazza az EU-25-re vonatkozó pénzügyi terv táblázatát (1a. táblázat).

Az intézményközi megállapodás 15. pontja megállapítja, hogy a Bizottság minden évben az n+1. évre vonatkozó költségvetési eljárást megelőzően a pénzügyi tervre nézve technikai kiigazításokat tesz a bruttó nemzeti jövedelem (GNI) és az árak alakulásának megfelelően.

E közlemény bemutatja a 2006. évre vonatkozóan tett technikai kiigazítás eredményét (EU-25) a költségvetési hatóságnak.

2. A PÉNZÜGYI TERV TÁBLÁZATÁNAK KIIGAZÍTÁSI FELTÉTELEI (1-3. TÁBLÁZAT)

Az 1. táblázat a 2006-ra kiigazított pénzügyi tervet (EU-25) mutatja be folyó árakon.

A 2. táblázat a 2006-ra kiigazított pénzügyi tervet (EU-25) mutatja be folyó árakon a ciprusi politikai rendezés költségvetési vonatkozásait is figyelembe véve.

A 3. táblázat a kiigazítás elvégzése során használt gazdasági paramétereket mutatja be. Ezek az adatok az Eurostat által megállapított adatokon, valamint a Bizottságnak a nemzeti szakértőkkel együtt tett legfrissebb előrejelzésein (2004. őszi költségvetési előrejelzések) alapulnak. A tényadatok és előrejelzések a számlák 1995-ben felülvizsgált (ESA 95) európai rendszerén alapulnak.

2.1. A kiadások felső határainak kiigazítása címsorok szerinti bontásban

A kiigazítás számítása során a következő deflátorokat alkalmazták a pénzügyi terv kötelezettségvállalási előirányzataira (1999-es árakon):

- a 2000–2006. közötti időszakra vonatkozóan az 1. címsor felső határértékére és a 2. címsorban a strukturális alapok számadatára nézve a kumulatív deflátor 14,87 %, az intézményközi megállapodás 15. pontjával (2 % állandó éves mérték) összhangban.

- a 2006–2006. közötti időszakra vonatkozóan a többi kiadási címsor felső határára (tényleges deflátor) nézve a GNI euró-deflátort (14,29 %) alkalmazták.

A monetáris tartalékot az 1999. május 6-i intézményközi megállapodás 23. pontja a) bekezdésével összhangban 2003-tól kezdve feloldották.

Azért, hogy biztosítani lehessen a csatlakozási szerződésekben meghatározott, a tíz új tagállamnak a kohéziós alapból történő kiutalásokkal való következetességet, a kohéziós alap 2006. évi árakon számított összesítő számadatát felfelé kerekítették.

A kifizetésekre vonatkozóan a kiigazítás azokra a kifizetési előirányzatokra épül, amelyek becslésére – kiadási címsor szerinti bontásban – a pénzügyi terv elkészítésekor került sor (1999-es árakon). A következő táblázat bemutatja a számítás módszerét:

[pic]

Az Európai Unióhoz 2004. május 1-én csatlakozott tíz új tagállamra vonatkozó kifizetési előirányzatokat – 1999-es árakon és a fenti táblázat minden egyes alcsoportja esetében – hozzáadták a tizenöt tagállamra vonatkozó kifizetési előirányzatokhoz. A 2006. év 1999-es árakon megadott részösszesen értékeit ezután a megfelelő deflátorral 2006-os árakra igazítják ki: az 1. címsor illetve a 2. címsor strukturális alapok része 14,87 %-os kumulatív deflátorral került kiigazításra; az egyéb címsorok vagy kiadások kiigazítása 14,29 %-os deflátorral történt.

2.2. A pénzügyi terv 2006. évre vonatkozó technikai kiigazításának (EU-25) fő eredményei

A 2006. évi kötelezettségvállalási előirányzatok összesített felső határa 123 515 millió €, a GNI 1,12 %-ával egyenértékű összeg.

A megfelelő kifizetési előirányzatok összesített felső határa 119 112 millió €, azaz a GNI 1,08 %-a. A jelenlegi gazdasági előrejelzések alapján a saját források felső határához képest 18 059 millió € szabad forrás marad (az EU-25 GNI-jének 0,16 %-a).

2001-re, 2002-re, 2003-ra, 2004-re és 2005-re vonatkozóan aktualizálták a szabad források mértékét a megelőző technikai kiigazításhoz képest; ennek során a legfrissebb GNI becsléseket használták, hogy több éven keresztül lehessen összehasonlításokat végezni. A kötelezettségvállalások és kifizetések kiigazítások után adódó felső határai azonban nem változnak.

2.3. A ciprusi politikai rendezés költségvetési vonatkozásait is figyelembe vevő, 2006-os árakkal kiigazított pénzügyi terv

A 2. táblázat a 2006-ra kiigazított pénzügyi keretet (EU-25) mutatja be folyó árakon a ciprusi politikai rendezés költségvetési vonatkozásait is figyelembe véve.

E táblázat kiigazítása az 1. táblázatéval megegyező módon történt, és abban az esetben kell alkalmazni, ha Ciprus 2006. december 31. előtt újraegyesül.

3. A TECHNIKAI KIIGAZÍTÁS EGYÉB JELLEGZETESSÉGEI

3.1. A mezőgazdasági iránymutatás

A mezőgazdasági iránymutatás számítása a költségvetési fegyelemről szóló új tanácsi rendelet[3] 3. cikkével összhangban történt (lásd a 4. táblázatot).

A cukor és izoglükóz lefölözésekre, az élelmiszersegélyezési visszatérítésekre és a KAP cukor visszatérítésekre vonatkozó számadatok jelenleg a 2006-os költségvetésre tett előrejelzésekre épülnek. A költségvetési fegyelemről szóló rendelettel összhangban az iránymutatás e meghatározott tételeinek végleges szintjét a 2006. évi előzetes költségvetési tervezet előterjesztésekor határozzák meg.

A 2006. évi mezőgazdasági iránymutatás az előzetes becslések szerint 58 634 millió eurót tesz ki[4].

3.2. 5. címsor (Igazgatás)

Az 5. címsor esetében a pénzügyi terv egy lábjegyzete megállapítja, hogy az e címsor felső határán belül figyelembe vett nyugdíjakra vonatkozó számadatokat a nyugdíjrendszerhez való munkavállalói hozzájárulások nettó összegeiként kell kiszámítani – ez 1999-es árakon számolva a 2000-2006 közötti időszakra nézve legfeljebb mintegy 1 100 millió EUR. A 2000. évre vonatkozó technikai kiigazításról szóló bizottsági közleményben[5] megállapítottakkal összhangban „ezt a rendelkezést a címsor felső határának alkalmazása során a nyugdíjkiadásokból levont összegek kettős korlátaként kell értelmezni”:

- Ez az összeg egyik évben sem haladhatja meg a költségvetési bevételként ténylegesen feltűntetett hozzájárulásokat;

- A levonások halmozott összege a 2000–2006. közötti időszak vonatkozásában 1999-es árakon számolva nem haladhatja meg az 1 100 millió eurót, amely átlagosan 157 millió eurónak felel meg (2006-os árakon számolva 180 millió euró).

A 2000–2006. közötti időszak pénzügyi tervét megelőző években az igazgatási kiadások ismétlődő természete miatt a legalacsonyabb korlátot éves szinten kellett meghatározni, hogy a szabad forrásokkal ne az időszak elején éljenek, amelynek következményeként az a későbbiekben nem áll már teljes mértékben rendelkezésre. Az időszak utolsó évére, 2006-ra vonatkozóan a fennmaradó, levonásra rendelkezésre álló összeg a legalacsonyabb összeg, folyó árakon ez 2006-ra nézve legfeljebb 180 millió €.

3.3. A költségvetésen kívül finanszírozott műveletek

Az intézményközi megállapodás 10. pontjának ötödik albekezdése megállapítja, hogy az általános költségvetésében nem szereplő műveletekkel kapcsolatos információkat, valamint a saját források különböző kategóriáinak várható alakulását indikatív módon, külön táblázatokban kell bemutatni, és évente, a pénzügyi terv technikai kiigazításakor naprakésszé kell tenni.

Ezeket az információkat a rendelkezésre álló legfrissebb becsléseknek megfelelően az 5.1. és 5.2. táblázatok mutatják be. Ezek az Európai Fejlesztési Alapra (EFA) és a saját források szerkezetére vonatkoznak.

MELLÉKLET

[pic]

[pic]

[pic]

[pic]

[pic]

[1] HL L 147., 2003.6.14., 31.o.

[2] HL C 172., 1999.6.18., 1.o.

[3] HL L 224., 2000.9.29., p.27. A 2000. szeptember 26-i 2040/2000 tanácsi rendelet.

[4] Így az összes kiadáshoz képest – amelyeket az iránymutatás a költségvetési fegyelemről szóló rendelettel összhangban tartalmaz (1. címsor és a 7. címsoron belül az előcsatlakozási támogatás „mezőgazdasági” kiadásai) – 6 016 millió € szabad forrás adódik.

[5] SEC (1999) 847. végleges, (6) bekezdés